# Aurivalh

Aurivalh$^,$$^,$$^,$ (Auribail en francés) es una comuna lengadociana en Lauragués, situada dins lo departament de la Nauta Garona e la region d'Occitània, ancianament de Miègjorn-Pirenèus.

## Geografia

Comuna de l'airal urban de Tolosa de 200 habitants suls nauts de las costièras de Volvèstre a 3,5 km de Miramont, a 35 km al sud de Tolosa e a 18 km al Sud-Èst de Murèth. Una pichona plana situada a 285 m d'altitud sus una cresta se lòtja qualques abitacions, la glèisa, un castèl, l'ostal de comuna e lo cementèri, las autras abitacions son dispersadas, subretot dins los masatges de Chiolet e de Cròtz d'Armand. Lo lòc beneficia d'una situacion amb un punt de vista sus las costièras e la sèrra dels Pirenèus. Lo vilatge es environat per de puèges e de vals cultivats o boscats. Aurivalh es situat dins las costièras de Volvèstre, a mièg camin entre val de Lèsa e val d'Arièja (afluent de Garona), que son separadas de prèp de 4 km.

### Perimètre del territòri

Comunas confrontantas de Aurivalh :
| | Bèumont de Lesat | |
| Montaut | | Miramont |
| Sent Somplesi | | La Gràcia de Dieu |

## Toponimia

Aurivalh seriá format del genitiu latin de aureum, « aur » e de valh (fòrma locala o benlèu istorica del mot val o vath). Aurivalh es pas al contacte del lengadocian e del catalan, mès del lengadocian e del gascon; en aplicacion del principi del conservatisme de las airas perifericas, d'una part l'espandiment de ll > [ʎ] èra probablament plan mai vaste, d'autra part la fòrma anciana del gascon vath, dins los parlars del marge pus oriental, èra benlèu [vaʎ(e)], coma en catalan, e non pas [ɖɖ] coma dins la majoritat del gascon.

## Istòria

A l'epòca galloromana, las tèrras agricòlas del lòc èran regropadas en villas. Al sègle XI, l'abadiá benedictina de Lesat aviá son poder sus aquel vilatge e aviá doas glèisas. Aurivalh foguèt al sègle XIV jos la dominacion de Bernat de Durfòrt. Lo castèl foguèt bastit al sègle XV; la glèisa de Sant Breç, en primièr capèla del castèl, patiguèt de destruccions pendent las guèrras de religion. Foguèt restaurada e agrandida als sègles XVII e XIX.
Pendent l'Ancian Regime, Aurivalh èra de la diocèsi civila de Rius, doncas de la província de Lengadòc, de la generalitat de Tolosa, de la diocèsi de Rius, de la senescauciá de Tolosa. En 1790, Aurivalh èra del canton de Sent Somplesi e en 1801, passèt a lo d'Autariba.
La comuna conten l'anciana parròquia de Saint-Saturnin de Beville. La glèisa a disparegut.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| 2001 | 2020 | Serge Marquier | divèrs dreta | agricultor |
| | 2001 | | | |
| Totas las donadas son pas encara conegudas. |||||
* A la refòrma cantonala de 2014, aplicada en 2015, la comuna, qu'èra del canton d'Autariba, i demorèt.

## Demografia

modificar « persona »  v · d · m 
Evolucion demografica Populacion comunala actuala (2013): 224, totala: 230 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 285 | 345 | 273 | 332 | 266 | 341 | 398 | 384 | 407 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 400 | 397 | 370 | 356 | 316 | 329 | 334 | 324 | 295 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 300 | 306 | 284 | 215 | 245 | 211 | 209 | 181 | 205 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 160 | 156 | 138 | 120 | 137 | 162 | 214 | 219 | 222 228 |
| 2009 | 2010 |
| 225 232 | 228 235 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Economia

L'economia d'aquel vilatge es subretot basada sus l'agricultura.

## Lòcs e monuments

* Glèisa
* Castèl
* Ostal de comuna

## Nòtas e referéncias

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 38
* ↑ Dictionnaire des localités de la Haute-Garonne, p. 3 e 1
* ↑ Dictionnaire des localités de la Haute-Garonne, p. 6

## Ligams extèrnes

* Aurivalh sul site de l'IGN
* Portal de Lengadòc